פרפור חדרים הינו הפרעת קצב בה נוצרים גירויים חשמליים מרובים ממקור חדרי בלב. לצד הגירויים הרבים, אין סנכרון של הפעילות החשמלית המאפשרת התכווצות של שריר הלב. למעשה, למרות פעילות חשמלית מאוד ערה, אין פעילות מכנית ובכך שריר הלב אינו מתכווץ. מצב זה מבחינה מכנית מוגדר כדום לב. בפרפור חדרים, מאחר ואין זרימת דם למוח, עלול להיגרם נזק בלתי הפוך למוח בתוך כ-4-5 דקות. אי לכך, אדם במצב של פרפור חדרים זקוק להחייאה מיידית הכוללת דפיברילציה (שוק חשמלי).